**Образац 12**

ЈАВНО КОМУНАЛНО ПРЕДУЗЕЋЕ УСЛУГА БОЉЕВАЦ

**ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА**

За период од 01.01.2018. до 31.03.2018.

Бољевац, 30.04.2018.

 **I ОСНОВНИ СТАТУСНИ ПОДАЦИ**

Пословно име: Јавно комунално предузеће „Услуга“ Бољевац

Седиште: Бољевац

Претежна делатност: Комунална

Матични број: 07183267

ПИБ: 102130978

Надлежно министарство: Надлежни орган јединице локалне самоуправе СО Бољевац

Делатности јавног предузећа/друштва капитала су:

-комунална делатност ( чистоћа, зеленило, гробљанске услуге и др.)

-водовод и канализација (снабдевање града и МЗ пијаћом водом и одржавање канализационе мреже)

-зимско и летње одржавање локалних и некатегорисаних путева.

Годишњи/трогодишњи програм пословања: Програмa пословања за 2017. год. усвојен је 16.12.2016. на седници Општине Бољевац*,* на основу члана 59. Закона о јавним предузећима (Сл.гласник РС бр. 119/2012), члана 39. Статута Општине Бољевац (Сл.лист Општине Бољевац бр. 1/08 i 25/15).

**II ОБРАЗЛОЖЕЊЕ ПОСЛОВАЊА**

1. БИЛАНС УСПЕХА

Реализација пословних прихода је мања у односу на план за I квартал (2%).

Приходи од продаје производа и услуга већи су од планираних за 5%. Приходи од премија, субвенција, дотација, донација и сл. су мањи у односу на планиране. Код финансијских прихода имамо реализацију на нивоу плана.

Пословни расходи су мањи од планираних за 6%, Трошкови зарада и других личних примања су мањи за 3% од планираних . Трошкови амортизације су на нивоу планираних.

Имамо пословни добитак у износу од 2482 хиљада дин. што је веће 43% од планираног.

Финансијски приходи су на новоу планираних, а и финансијски расходи су мањи од планираних. Имамо добитак из финансирања у износу од 180 хиљада дин.

На основу ових података за период 01.01. – 31.03.2018.год. утврђена је добит у износу од 2567 хиљада дин.

2. БИЛАНС СТАЊА

Стална имовине на дан 31.03.2018. износи 71.712 и већа је у односу на план за први квартал за 6%.

Обртна имовина је већа за 29%. Залихе материјала су веће у односу на план, а и потраживања по основу продаје су већа у односу на план.

Готовина на крају првог квартала је повећана у односу на план за 86%.

Укупна актива је 93.277.

Капитал је већи у односу на план. Нераспоређени добитак је добитак из текућег периода у износу од 2567 хиљ.дин и нераспоређени добитак из 2017. Год. У износу од 2200 хиљ.динара , а имамо и губитак из претходног периода који је остао непокривен у износу од 1.630 хиљ.динара.

Дугорочна резервисања и дугорочне обавезе су веће у односу на план за квартал, а састоје се од дугорочних кредита Уницредит банке, где имамо повећање у односу на план, док код резервисања за накнаде према запосленима имамо смањење у односу на план.

Краткорочне обавезе су веће у односу на план јер су се повећале обавезе према добављачима, и због одобреног минуса код банака.

Остале краткорочне обавезе су беће у односу на план.

Укупна пасива је 93.277.

3. ИЗВЕШТАЈ О ТОКОВИМА ГОТОВИНЕ

Прилив готовине из пословних активности је мањи за 8% у односу на план за I квартал, A одлив готовине из пословних активности је мањи за 5% у односу на план за I квартал.

Имамо прилив готовине из активности финансирања у износу од 560 хињ.динара,такође имамо и одлив готовине из активности финансирања за отплате кретида у износу од 987 хињ-динара.

С обзиром да имамо већи одлив готовине у овом периоду у односу на прилив готовине за 108 хиљ.дин. са готовином на почетку периода у износу од 290 хиљ.дин. на крају периода стање готовине износи 185 хиљ.дин.

4. ТРОШКОВИ ЗАПОСЛЕНИХ

Реализација трошкова запослених је мања у односу на план (Нето, бруто 1 и бруто 2).

Код накнада по уговору за привремене и повремене послове имамо упошљеног једног радника (ложач) и исплаћена накнада је већа ѕа 3% у односу на план. Уговор истиче 15.04.18.године, када престаје грејна сезона.

Што се тиче превоза радника на посао, планирани су трошкови су мањи у односу на стварене. Сада се исплаћује превоз радника у износу од 100% увећан за износ порезе преко неопорезивог износа.

Отпремнина у овом кварталу исплаћена је за једног радника који је отишао у пензију због проглашења неспособности за рад. У плану нема планираних средстава јер није било сазнања приликом израде плана .

Помоћ радницима исплаћена је једном раднику у износу од 10000,00 динара.

Стипендије нису исплаћиване у овом кварталу.

5. ДИНАМИКА ЗАПОСЛЕНИХ

У овом кварталу 2018 имамо одлив 1 радника због одласка у пензију и пријем 2 радника на одређено време као замену радника који су на дужем боловању.

6. КРЕТАЊЕ ЦЕНА ПРОИЗВОДА И УСЛУГА

Цене су остале на нивоу 2016. године сем смањења цена за воду и смеће према привреди, повећања цена за есхумацију леша из гроба и увођења наплате извожења смећа по МЗ према броју члана домаћинства.

7. СУБВЕНЦИЈЕ И ОСТАЛИ ПРИХОДИ ИЗ БУЏЕТА

Што се тиче субвенција,у овом квбарталу пренето је

По позицији – Водовод, канализација пренето је 432.250,01 дин.

По позицији – разлика између утрошених и фактурисаних средстава на Ртњу –447.431,27дин.

По позицији – разлика између утрошених и фактурисаних средстава за Боговину – 99.000,00 дин.

По позицији – јавна расвета пренето је 184.636,81.дин.

По позицији – зоо хигијена пренето је 60.000. дин.

Укупно у овом кварталу пренето је 1.223.318,09 дин.

8. СРЕДСТВА ЗА ПОСЕБНЕ НАМЕНЕ

Средства за репрезентацију планирана су у истом износу као и прошле године од 120.000 динара а утрошено је 25% од планираног износа за овај квартал.

Средства за рекламу и пропаганду су планирана на нивоу 2017. год и износе 70.000дин и нема утрошка за овај квартал.

Солидарна помоћ радницима је планирана на годишњем плану у износу од 100.000,00 динара, а у овом кварталу исплаћено је 10.000,00 динара једном раднику који је већ друга година на боловању.

9. ИЗВЕШТАЈ О ИНВЕСТИЦИЈАМА

У 2018 год. Планом пословања нису планиране инвестиције.

**III ЗАКЉУЧНА РАЗМАТРАЊА И НАПОМЕНЕ**

На крају I квартала предузеће је пословало са добитком од 2.567 хиљаде динара.

Датум

30.04.2018. Потпис и печат

 \_\_\_\_\_\_\_\_\_\_\_\_\_\_\_\_\_\_\_\_\_\_\_